Стывен Хокінг

Стывен Уільям Хокінг (; , г. Оксфард, Вялікабрытанія — , Кембрыдж, Вялікабрытанія) — англійскі фізік-тэарэтык. Член Лонданскага каралеўскага таварыства (1974), Нацыянальнай АН ЗША (1992).

 Біяграфічныя звесткі 
Скончыў Оксфардскі ўніверсітэт (1962), затым Кембрыджскі ўніверсітэт (1966), у якім і працаваў, з 1977 прафесар.

3 1962 паралізаваны, з 1985 страціў магчымасць маўлення.

У 22 гады ў Хокінга быў дыягнаставаны бакавы аміятрафічны склероз. Паводле прагнозаў урачоў, вучонаму заставалася жыць 2-3 гады. Аднак лёс Хокінга склаўся інакш. Ён быў двойчы жанаты, стаў бацькам траіх дзяцей. І ўжо цалкам паралізаваны прадаўжаў займацца навукай, выкладаў, выступаў з дакладамі з дапамогай камп’ютарнага галасавога сінтэзатараblr.belta.by .

Прах Стывена Хокінга пахаваны ў лонданскім Вэстмінстэрскім абацтве.

 Навуковая дзейнасць 
Навуковыя працы па агульнай тэорыі адноснасці, тэарэтычнай астрафізіцы і касмалогіі. Даказаў тэарэму аб сінгулярнасці прасторы-часу (тэарэма Хокінга—Пенроўза, 1960-я г.). Паказаў, што на пачатковых этапах эвалюцыі Сусвету маглі ўтварацца чорныя міні-дзіры (памерам з элементарную часціцу). У сярэдзіне 1970-х г. распрацаваў тэорыю «выпарэння» чорных дзір за кошт квантавых эфектаў і нараджэння пар часціц і антычасціц (выпрамяненне Хокінга).

Аўтар шэрагу навукова-папулярных кніг, у т.л. кнігі «Кароткая гісторыя часу», якая разышлася 10-мільённым тыражом.

 Прэміі і ўзнагароды 
 Прэмія А. Эйнштэйна 1978.
 Прэмія Вольфа 1988.

 Публікацыі 









 Літаратура 


 Гл. таксама 

 Lenovo ThinkPad X220

 Спасылкі 

 Афіцыйны сайт Стывена Хокінга 


Катэгорыя:Фізікі Вялікабрытаніі
Катэгорыя:Фізікі XX стагоддзя
Катэгорыя:Касмолагі
Катэгорыя:Астраномы Вялікабрытаніі
Катэгорыя:Аўтары навукова-папулярнай літаратуры
Катэгорыя:Паралізаваныя
Катэгорыя:Выпускнікі Оксфардскага ўніверсітэта
Катэгорыя:Камандоры ордэна Брытанскай імперыі
Катэгорыя:Узнагароджаныя Прэзідэнцкім медалём Свабоды
Катэгорыя:Узнагароджаныя медалём Коплі
Катэгорыя:Узнагароджаныя медалём Альберта Эйнштэйна
Катэгорыя:Лаўрэаты прэміі Дэні Хайнемана ў вобласці матэматычнай фізікі
Катэгорыя:Лаўрэаты прэміі Эндру Геманта
Катэгорыя:Узнагароджаныя медалём Х’юза
Катэгорыя:Папулярызатары навукі
Катэгорыя:Лаўрэаты прэміі Вольфа (фізіка)